إنترنت
أه أنا عندي قصة حلوة جدا عن الإنترنت
ف... ده جزء مني أنا مش فخورة بيه خالص
أنا اتعرفت على الانترنت من ٥ سنين
لما جيت الكلية
ما كنتش اعرف ده ايه
أنا بس، يعني أخواتي سابوني اقعد عالكمبيوتر عشان المزيكا
وكانوا بيتأكدوا أنهم يقفلوا الكمبيوتر بنفسهم عشان ما ابوظهوش
دي كانت علاقتي بالتكنولوجيا بشكل عام قبل ما اجي هنا
وكنا فاكرين أن الإنترنت حاجة عيب أنه حاجة قليلة الأدب
أيوه احنا عندنا سوء فهم كبير عن الإنترنت في الصعيد
وأن البنات مش المفروض يستخدموا الإنترنت
وأن كل الناس هتستخدم الإنترنت عشان المواقع الإباحية
وأن الإنترنت حرام أو مش... أيوه
بس مفهوم الإنترنت، واحدة صاحبتي بدأت تستخدم الفيس بوك
ساعتها كان جديد وكل مجلات المراهقين كانوا بيكتبوا عنه
وما كانش عندي فكرة ده ايه ما كنتش فاهمة ده ايه فعلا
وبدأت تستخدمه وبدأنا ننصحها مش المفروض تعملي كده ده عيب قوي
وليه، يعني ليه عايزة تستخديه؟ ليه تتكلمي مع ناس غريبة دي مش حاجة كويسة خالص
والبنات المحترمة ما تعملش كده
وأنا اللي قلت لها الكلام ده
عملت مجموعة دعم عشان اقولها مش المفروض تستخدمي الفيس بوك والإنترنت
فده أنا من ٥ سنين
أه أنا مش فخورة أوي بده
فلما اتقبلت في المنحة
جيت الجامعة الأمريكية، لازم استخدم الإنترنت وما عنديش حتى بريد الكتروني
فصاحبتي عملتهولي وبعتتلي رسالة فيها العنوان وكلمة السر
ففي الاستمارة كان مكتوب اكتبوا عنوان البريد الالكتروني هنا
فسألت بنت لو اكتب دي جنب العنوان وده كان كلمة السر
فضحكت وقالتلي لأ لأ
العناون بس، ماشي وما كنتش عارفة هي بتضحك ليه
وبعدين في يوم قالوا لنا لازم نروح للموقع الالكتروني
ونلاقي
نلاقي موقع الجامعة الأمريكية ونعمل مش عارفة، البريد الالكتورني بتاع الجامعة وكده
وما عنديش أي فكرة هو ايه الموقع ده
وازاي اروح له والاقيه فين
وحاجات زي كده
كانت حاجة بشعة
اخدت شهر عقبال ما فهمت كل الحاجات دي
والحاجات دي وعملت فيس بوك وواحد من اصدقائي القريبين علمني كل حاجة
عمللي حساب عالفيس بوك
وراني يعني ايه موقع إلكتروني
وحافظ عالسر
يوتيوب كان، يا لهوي لما اكتشفت اليوتيوب
كانت بسمع مزيكا ومش بعرف ارجعلها ومش عارفة الاقيها وعايزة اشوف كلمات الاغنية
الانجليزي بتاعي ما كانش كويس أوي كنت عايزة اتعلم أكتر
فحد قاللي على اليوتيوب وحاجة اسمها كلمات الأغاني
ممكن تشوفي كلمات الأغاني
انبهرت
كنت بس، أنا بحب اليوتيوب
فدي حكايتي مع الإنترنت
دلوقتي الموضوع سهل خالص
يعني دي حياتي
وازاي وصلت من هنا لهناك في ٥ سنين
شئ مسلي جدا، التكتولوجيا بتقرب مننا أكتر وأكتر
وفي الحقيقة بفكر حياتي تبقى عاملة ازاي لو مش بستخدم الإنترنت دلوقتي، مش قادرة حتى أفكر في حياة
ف
بفكر هل دي حاجة وكويسة ولا لأ
هل أنا بفقد حياتي الاجتماعية والحقيقية؟
وبعيش حياة افتراضية عالإنترنت والفيس بوك
ومش بعيش الحياة الحقيقية
ولا دي حاجة كويسة
والصراعات دي
وشخصيتي قبل الإنترنت
وشخصيتي دلوقتي
وازاي ده مسلي
ونوع الأفكار دي بتجيلي
وأصلا يعني لحد دلوقتي أنا مش شاطرة أوي في التكنولوجيا
مش، مش، أنا شاطرة بس مش بحب استخدمها
بفضل التواصل، بفضل المكالمات التليفونية مش بحب الشات والواتس أب
بحس أنه بييجردنا من إنسانيتنا
وفيه حميمية بنفقدها لما بنستعمل واتس أب أو شات
ونقول هههههههه واحنا مش بنضحك
ينعي تبقى ضحكة صغيرة
وتبقى.... ايه ده؟
ففيه نوع من الزيف في الشات أو الإنترنت
وده مش بيعجبني أوي